6.

Kohta ”Tuote voidaan saattaa markkinoille hedelmien ja vihannesten kauppaan sovellettavia yleisiä ja metrologisia sääntöjä noudattaen: 1. irtotavarana siten, että jokaisessa hedelmässä on oltava tunnus ”I.G.P. ”Arancia del Gargano””, tai 2. pakattuna, jolloin vähintään 80 prosentissa pakkaukseen sisältyvistä hedelmistä on oltava kyseinen merkintä. Jos tuotteet pakataan, laatikoiden on oltava lujatekoisia, vetoisuudeltaan vähintään 1 kg ja enintään 25 kg, ja niiden on oltava valmistettuja kasvikunnasta peräisin olevasta materiaalista, kuten puusta tai pahvista. Myyntipakkauksissa on oltava seuraavat maininnat: ”Arancia del Gargano”, jota seuraa kaupan pidettävän ekotyypin nimi ”Biondo Comune” tai ”Duretta”;” muutetaan seuraavasti: ”Tuote voidaan saattaa markkinoille hedelmien ja vihannesten kauppaan sovellettavia yleisiä ja metrologisia sääntöjä noudattaen: 1. Pakattuna, jolloin vähintään 80 prosenttia pakkaukseen sisältyvistä hedelmistä on varustettava etiketillä, tai käärepakkauksessa. Laatikoiden on oltava lujatekoisia, vetoisuudeltaan vähintään 1 kg ja enintään 25 kg, ja niiden on oltava valmistettuja kasvikunnasta peräisin olevasta materiaalista, kuten puusta tai pahvista. 2. Kun kyse on jalostukseen tarkoitetuista appelsiineista, joiden koko on 9–13 cm, yksittäisiä hedelmiä ei tarvitse varustaa merkinnöillä. Pakkauslaatikoissa, käärepakkauksissa, verkkopusseissa ja muissa vastaavissa pakkauksissa on joka tapauksessa oltava voimassa olevassa lainsäädännössä vaadittujen merkintöjen lisäksi maininta ”I.G.P. ”Arancia del Gargano”, jalostukseen tarkoitettu tuote” selkein, lähtemättömin ja muista merkinnöistä selvästi erottuvin kirjaimin. Edellä 1 kohdassa mainituissa pakkauksissa on oltava seuraavat maininnat: — ”Arancia del Gargano”, jota seuraa kaupan pidettävän lajikkeen nimi ”Biondo Comune” tai ”Duretta” — tunnus — maininta ”I.G.P.”, myös auki kirjoitettuna — tuottajan/jakelijan nimi, toiminimi, pakkaajan osoite ja alkuperäinen nettopaino.” Suojatun maantieteellisen merkinnän tunnuksen kiinnittämisestä jokaiseen appelsiiniin aiheutuvien kustannusten tai ajanhukan välttämiseksi tuottajat ovat pyytäneet poistamaan pakkaustyypin, jossa hedelmät myydään irtotavarana siten, että jokaisessa hedelmässä on oltava SMM-tunnus. Pienillä perhetiloilla appelsiinien kauppakunnostus tapahtuu nimittäin hyvin usein käsin. Näin ollen on päätetty säätää yhdestä ainoasta pakkaustyypistä, jossa hedelmät myydään pakattuina, varmistamalla kuitenkin, että vähintään 80 prosenttia hedelmistä varustetaan merkinnöillä. Edellä mainittua 80 prosentin vaatimusta sovelletaan myös yksittäin käärepakattuihin hedelmiin. Termi ”ekotyyppi” korvataan termillä ”lajike” 5 kohdassa tarkoitetun muutoksen mukaisesti. Jalostukseen tarkoitettuja appelsiineja varten on otettu käyttöön erityissäännöksiä. Uuden 2 kohdan lisäämistä perustellaan tarpeella hyödyntää kaupallisessa tarkoituksessa hedelmiä, joiden koko on 9–13 cm, ilman, että tuottajat velvoitetaan varustamaan jalostukseen tarkoitetut tuotteet merkinnöillä. Hedelmien alkuperän ja jäljitettävyyden varmistamiseksi käytettävissä pakkauksissa tai käärepakkauksissa on oltava nimi ”I.G.P. ”Arancia del Gargano””, jota seuraa maininta ”jalostukseen tarkoitettu tuote”.